Юххера а вIашагIкхетар чакхдоалаш, ше лаьрхIа хьабаьхкача хьаьшашта баркал оалаш, йистхилар Зарета: «Тахан, шоай гIулакхаш юкъагIа а дита, со лаьрхIа укхаза хьа мел венача сага доккха баркал хилда шоана. Дог гIоздаьнна, гIадъяха я со тахан. Доаккхал ду аз шо сай долаш. ХIаьта ер сайре кийчъеш къахьийгача, укх «Эздел» яхача юкъарчен викалашта а баркал оал аз. Эзди нах ба ераш».